internet vaartha 145 Views
న్యూఢిల్లీ : భారత మహిళా హాకీ జట్టు నుంచి తనను తప్పించడంపై రీతూ రాణి ఆవేదన వ్యక్తం చేసింది. తనను ఎందుకు జట్టులోంచి తొలగించారనే విషయం వెల్లడించలేదని కన్నీళ్లు పెట్టుకుంది.చాలా కాలంగా భారత మహిళ హాకీ జట్టుకు కెప్టెన్‌గా చేస్తున్న రీతూనూ రియో ఒలింపిక్స్‌కు వెళ్లే జట్టులో స్థానం కల్పించలేదు.
గత కొంత కాలంగా రీతూ ప్రదర్శన సరిగా లేకపోవడంతో ఆమెపై వేటు వేశారు.రీతూ స్థానంలో సుశీల్‌ చానుకు కెప్టెన్‌గా నియమించారు. ఈ వార్త విని షాకయ్యాను. ఫిట్‌నెస్‌, ప్రవర్తన వంటి సమస్యలు లేవు, ట్రైనింగ్‌, క్యాంపులకు నేను గైర్హాజరు కాలేదు.క్యాంపునకు బ్రేక్‌ ఇచ్చినపుడు నాకు ఎంగేజ్‌మెంట్‌ అయింది. పురుషుల హాకీ జట్టులో ప్లేయర్‌ సర్థార్‌సింగ్‌ను కెప్టెన్‌ పదవి నుంచి తొలగించినా టీమ్‌ ఉంచారు. నన్ను మాత్రం ఏకంగా జట్టుల్లోంచి తొలగించారు. నాకు ఈ విధంగా ఎందుకు చేశారని రీతూ రాణి ప్రశ్నించింది. తనపై అసత్య ఆరోపణలు చేయడం సమంజసం కాదని పేర్కొంది. ఒలింపిక్స్‌ మ్యాచ్‌లను టివిలో చూడాల్సిన పరిస్థితి తనకు వస్తుందని  ఊహించలేదని రీతూ ఆవేదన వ్యక్తం చేసింది.